Meesterwerk op solder? | Netwerk24
KYK: Tiger gaan VSA harder laat grom sê Furyk
Tiger Woods se sege Sondag in die Toerkampioenskap gee die VSA ’n lekker hupstoot voor die Ryderbeker-uitdaging teen Europa, sê Jim Furyk, kaptein van die Amerikaanse gholfspan.
Meesterwerk op solder?
As deel van ’n soektog na meesterwerke gaan twee senior kunskundiges van die internasionale afslaers Bonhams in Augustus gratis kunswaardasies in Johannesburg en Kaapstad aanbied.
Peter Rees, Bonhams se direkteur van 19de-eeuse skilderye, en Chris Dawson, direkteur van moderne Britse en Ierse kuns, maak op 27 en 28 Augustus in Johannesburg ’n draai en sal op 29 Augustus by die Irma Stern-museum in Kaapstad wees.
Rees en Dawson was al telkemale in die land en het heelwat werke opgespoor wat Bonhams suksesvol in Londen verkoop het. Dit sluit in ’n beeldhouwerk getiteld Horse in the Rain V deur die Engelse beeldhouer Dame Elisabeth Frink, wat in 2015 meer as R2,7 miljoen in Londen gehaal het, en When the Boats Come In deur die 19de-eeuse Ierse skilder Walter Osborne wat in 2017 vir meer as R2 miljoen verkoop is.
Dawson sê daar is altyd verrassings.
“Verlede jaar het ons ’n onvermelde olieverfwerk deur David Bomberg ontdek, wat hoogs opwindend was.”
Rees sê 2017 was die suksesvolste jaar tot nou toe vir 19de-eeuse kuns en buitengewone pryse is behaal.
Mense wat ’n afspraak wil maak om hul kunswerke deur die twee kundiges te laat waardeer, kan vir Penny Culverwell kontak by penny.culverwell@bonhams.com.
Meer oor: Bonhams | Veilings | Kuns